b"\n_START_ARTICLE_\n\xc3\x92pera de Col\xc3\xb2nia\n_START_SECTION_\nHist\xc3\xb2ria\n_START_PARAGRAPH_\nDes de mitjans segle XVIII, l'\xc3\xb2pera va ser intefrpretada en els teatres de de la cort de la ciutat  per companyies d'\xc3\xb2pera italiana que hi viatjaven. La primera companyia permanent a la ciutat va ser establerta el 1822, i van actuar principalment al Theater an der Schmierstra\xc3\x9fe (constru\xc3\xaft el 1783 com a teatre privat i tamb\xc3\xa9 utilitzat per obres de teatre i concerts). La companyia d'\xc3\xb2pera m\xc3\xa9s tard va actuar al Theater in der Glockengasse (constru\xc3\xaft el 1872) i en el Theater am Habsburger Ring (constru\xc3\xaft el 1902). Aquest darrer va ser constru\xc3\xaft per la ciutat de Col\xc3\xb2nia i va ser el primer teatre dissenyat concretament com a teatre d'\xc3\xb2pera._NEWLINE_El 1904 la companyia va passar a dependre de l'administraci\xc3\xb3 de la ciutat i va agafar el nom de Oper der Stadt K\xc3\xb6ln, actuant exclusivament al Theater am Habsburger Ring des del 1906 fins a la Segona Guerra Mundial, quan va ser pr\xc3\xa0cticament destru\xc3\xaft per les bombes aliades. Immediatament despr\xc3\xa9s de la guerra, l'empresa va actuar primer a la Universitat de Col\xc3\xb2nia i despr\xc3\xa9s en els reconstru\xc3\xafts teatres Glockengasse i Habsburger Ring. Ambd\xc3\xb3s teatres varen ser finalment derru\xc3\xafts, i l'empresa moguda al teatre d'\xc3\xb2pera actual, que va ser completat el 1957. El disseny modernista del nou teatre va reflectir el repertori en el qual es caracteritza la companyia en la postguerra, que va estrenar moltes \xc3\xb2peres noves (normalment una per temporada) i que va produir pol\xc3\xa8miques produccions d'obres m\xc3\xa9s velles. L'empresa interpreta aproximadament 25 \xc3\xb2peres diferents per temporada que va de setembre a juny. Tamb\xc3\xa9 ha actuat al Festival d'Edimburg i al Festival de Viena durant els mesos d'estiu.\n_START_SECTION_\nEl teatre d'\xc3\xb2pera\n_START_PARAGRAPH_\nL'actual Oper der Stadt K\xc3\xb6ln va ser dissenyat per l'arquitecte alemany, Wilhelm Riphahn. Va ser inaugurat el 8 de maig de 1957 amb la pres\xc3\xa8ncia de Konrad Adenauer, llavors el Canceller d'Alemanya i anteriorment alcalde de Col\xc3\xb2nia. La primera \xc3\xb2pera que s'hi va representar va ser Oberon  de Carl Maria von Weber. El juny d'aquell any el teatre va veure la seva primera estrena mundial, Dau Bluthochzeit de Wolfgang Fortner. El mes seg\xc3\xbcent l'empresa d'\xc3\xb2pera de La Scala hi va actuar de gira amb Maria Callas en La sonnambula._NEWLINE_El teatre t\xc3\xa9 una capacitat de 1.300 seients i una fossa d'orquestra que pot acomodar 100 m\xc3\xbasics. Forma part d'un complex d'arts a Offenbachplatz que inclou el Schauspiel K\xc3\xb6ln (Teatre de Col\xc3\xb2nia), tamb\xc3\xa9 dissenyat per Wilhelm Riphahn i constru\xc3\xaft el 1962. Al final de la temporada 2009/2010, ambd\xc3\xb3s teatres van tancar per la seva remodelaci\xc3\xb3. Es va tornar a obrir el novembre 2015."